
BIRŠTONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIAUS 2020 M. VEIKLOS ATASKAITA

SKYRIAUS STRUKTŪROS APŽVALGA

Birštono savivaldybės administracijos Švietimo, kultūros ir sporto skyriuje 2020 m. dirbo keturi darbuotojai: vedėja, vyriausioji specialistė, vyriausioji kalbos tvarkytoja ir kompiuterių sistemų specialistas.
2020 m. Birštono savivaldybės švietimo, kultūros ir sporto sistemą sudarė keturios švietimo, trys kultūros ir viena sporto įstaigos. 
ŠVIETIMO POLITIKOS ĮGYVENDINIMAS
Švietimo, kultūros ir sporto skyrius vadovavosi Birštono savivaldybės 2013–2020 metų strateginiu plėtros planu ir Valstybine švietimo 2013–2022 metų strategija.
Švietimo veiklos programa
Programos vykdytojai: Švietimo, kultūros ir sporto skyrius; Birštono gimnazija; Birštono lopšelis-darželis ,,Giliukas“; Birštono vaikų lopšelis-darželis „Vyturėlis“; Birštono meno mokykla.
Programos tikslai ir uždaviniai:
1. Užtikrinti kokybiškas ugdymo(si) paslaugas ir mokymo(si) aplinką

1.1. Organizuoti efektyvų ugdymo(si) procesą;

1.2. Kurti saugią ugdymo(si) aplinką. 
2. Kurti ir ugdyti švietimo bendruomenę, plėtoti neformalųjį vaikų ir suaugusiųjų švietimą, puoselėti tradicijas

2.1. Sudaryti sąlygas neformalaus, papildomo ugdymo ir saviraiškos programų vykdymui;

2.2. Vykdyti socializacijos programas.  

SAVIVALDYBĖS ŠVIETIMO STEBĖSENA 

Švietimo stebėsena vykdoma remiantis Birštono savivaldybės administracijos direktoriaus 2020 m. liepos 8 d. įsakymu Nr. AV-246 patvirtintu Birštono savivaldybės švietimo stebėsenos tvarkos aprašu. Savivaldybės lygmens švietimo stebėsenos rodiklių sąrašą sudaro rodikliai, apibūdinantys švietimo būklę ir kaitą Savivaldybės mastu: švietimo konteksto rodikliai, indėlio į švietimą  rodikliai, švietimo procesų rodikliai, švietimo rezultatų rodikliai ir švietimo pasekmių rodikliai. Stebėsenos periodiškumas  numatytas stebėsenos rodiklių aprašuose. 
MOKYMOSI APLINKA
Mokymo (si) aplinka apima ir fizinius (pastatai, kabinetai, technologijos ir kt.), ir socialinius (besimokančiųjų santykiai, nuotaika, motyvacija ir kt.) aspektus. Fizinė mokymo (si) erdvė laikoma vienu svarbiausių veiksnių, siekiant užtikrinti sėkmingą ugdymo įstaigos veiklą, sudarant sąlygas mokinių mokymuisi, žinių kūrimui ir dalijimuisi jomis.
Birštono savivaldybės ugdymo įstaigose mokymosi aplinka atitinka palankias sąlygas mokinių mokymuisi. Birštono lopšelyje-darželyje ,,Giliukas“ pasirūpinta vaikų lauko žaidimų aikštelės įrenginių pirkimu, montavimu ir inspektavimu. Per metus buvo ruošiami Birštono lopšelio-darželio „Giliukas“ pastato kapitalinio remonto projektai ir šiuo metu vyksta remonto darbai. 
Birštono vaikų lopšelyje-darželyje ,,Vyturėlis“ papildytos lauke sportui skirtos erdvės nauju sportiniu inventoriumi: mini krepšinio stovas, įvairių dydžių kamuoliai žaidimams su sportiniais elementais, parašiutas, šokdynės, atnaujinti tinkleliai futbolo vartuose. Edukacinei veiklai įsigyta palapinių bei stalų, skirtų žaisti šaškėmis, konstruoti, piešti. 
Birštono gimnazijoje, įgyvendinant projekto „Sveikos gyvensenos skatinimas Birštono savivaldybėje“ veiklas, 2020 m. buvo nupirktos sporto prekės, skirtos vaikų fiziniam aktyvumui skatinti. Pradėta Birštono meno mokyklos renovacija. 
Mokymo (si) erdvė Birštono gimnazijoje
Bendras patalpų plotas (kv. m.) – 5.952,61;
Klasių kambarių bendras plotas (kv. m.) – 2.721;
Klasių kambarių skaičius (įskaitant mokomuosius kabinetus ir laboratorijas) – 50;
Biologijos laboratorijos (kv. m.) – 1;
Chemijos laboratorijos (kv. m.) – 1;

Fizikos laboratorijos (kv. m. ) – 1.
Pedagoginiai darbuotojai
Birštono vaikų lopšelyje-darželyje ,,Vyturėlisׅׅ“ dirba 48 darbuotojai – iš jų 20 pedagogų. Įstaigoje patvirtinti 45,1 etatai. Birštono lopšelyje-darželyje ,,Giliukas“ patvirtinta 19,25 etato, dirba 19 darbuotojų.
Pedagoginiai ikimokyklinių įstaigų darbuotojai, kuriems suteiktos kvalifikacinės kategorijos

Ikimokyklinių įstaigų atestuotų pagalbos mokiniui ir kitų specialistų kvalifikacinės kategorijos

Savivaldybės mokyklose dirbančių mokytojų kokybinė sudėtis sudaro geras prielaidas ugdymo kokybei – 100 proc. mokytojų yra specialistai, 100 proc. ugdymo įstaigų vadovų yra atestuoti.

2019–2020 m. m. pedagoginių darbuotojų skaičius Birštono gimnazijoje – 50. (2018–2019 m. m. pedagoginių darbuotojų skaičius buvo 51). 


Mokyklos pedagogai bei informacinės ir kompiuterinės technologijos
Visų pedagogų skaičius (dirbančių pagrindinėse pareigose) – 37.
Pedagogų, naudojančių IKT savo dėstomam dalykui, skaičius (išskyrus informatikos mokytojus) – 36.
Pedagogų, naudojančių internetą savo dėstomam dalykui, skaičius (išskyrus informatikos mokytojus) – 36.
Pedagogų, pasidalijusių patirtimi virtualiose bendruomenėse, skaičius – 1.
Mokymui skirtų  modernių kompiuterių, tenkančių 100-ui mokinių, skaičius – 24,05 vnt.  
Vienam asmeniui, besimokančiam pagal bendrojo ugdymo programas, vidutiniškai per metus tekusios ūkio lėšos (tūkst. Eur) – 0,637 Eur. 

Mokyklos patalpų plotas, tenkantis vienam mokiniui (kv. m)  – 11,27 (kv. m)
 

NEFORMALIOJO VAIKŲ ŠVIETIMO ĮGYVENDINIMAS

Neformaliojo vaikų švietimo tikslinio finansavimo lėšų panaudojimas 2020 m.

 Birštono savivaldybės mokiniams pagal Europos Sąjungos finansinės paramos projektą „Neformaliojo vaikų švietimo plėtra“  Birštono savivaldybėje buvo pasiūlytos 4 Neformaliojo švietimo programos pirmąjį pusmetį, dalyvavo 91 mokinys ir  4 Neformaliojo švietimo programos antrąjį pusmetį, dalyvavo 104 mokiniai. Suorganizuoti 3 pasitarimai ir dažnos asmeninės konsultacijos programų vykdytojams ir mokytojams; inicijuota ir atlikta visų programų vykdymo priežiūra (lankomumas, teikėjų ir tėvų sutartys, sveikatos pažymėjimai bei programų atitiktis reikalavimams. 

2020 metais Lietuvos mokinių neformaliojo vaikų švietimo centras (projekto pareiškėjas) pervedė 11566,51 eurų programoms įgyvendinti. 

Teisę gauti lėšas turėjo kiekvienas vaikas, besimokantis pagal pradinio, pagrindinio ir vidurinio ugdymo programas ir kiekvienas neformalaus vaikų švietimo teikėjas, išskyrus bendrojo ugdymo mokyklas t. y. Birštono gimnaziją.

birštono savivaldybės 2020 m. neformaliojo vaikų švietimo PROGRAMŲ sąrašas
	Eil.

Nr.
	Įstaiga
	Programos pavadinimas
	Programos rengėjas

	1.
	MB „Čiulba ulba“
	Švenčių kūrimas su „Čiulba ulba“
	Virginija Pranckietė,

Tel. 8 684 73 876

El. p. pramogos@ciulbaulba.lt

	2.
	Birštono sporto centras
	Mokomės plaukti

Kodas 120501124
	Jonas Juozaitis          
Tel. (8 319) 65 640;

El. p. treneriai@birstonas.lt

	3.
	VšĮ „Saugus vaikas LT“
	„Būk saugus“

Kodas 122001399
	Nijolė Dilevičienė

Tel. 8 602 04 4259
El. p. saugusvaikas@gmail.com


	4.
	VšĮ „Imperium“


	Gatvės šokiai _1-2; 5-8 klasės) 

Kodas120300620
	Sandra Valiūnienė
Tel. 8 684 73 876

El. p. slipinskaite@gmail.com


Lyginant su 2019 metais, programų 2020 m. sumažėjo viena programa  (UAB „ARV-Auto “ programa „Mokausi būti vairuotoju“). Pagrindinė priežastis – nuotolinis mokymasis. 
Vadovaujantis Birštono savivaldybės Neformaliojo vaikų švietimo lėšų skyrimo ir naudojimo tvarkos aprašo nuostatomis ir neformaliojo vaikų švietimo programų stebėsenos tvarkos aprašu, Švietimo, kultūros ir sporto skyrius organizavo neformaliojo vaikų švietimo programų stebėseną ir priežiūrą. Parengta 14 Neformaliojo vaikų švietimo programų stebėsenos ataskaitų pirmąjį metų pusmetį ir 10 ataskaitų antrąjį pusmetį. Atlikta programų dalyvių žodinė apklausa, siekiant išsiaiškinti programų kokybę bei jų teikiamą naudą. Visas neformaliojo vaikų švietimo programas mokiniai įvertino teigiamai – ypač teigiamai vaikai akcentavo bendravimą ir bendradarbiavimą.
Kitas neformalusis švietimas
	
	Skaičius
	Procentai

	Iš viso BUM mokinių skaičius *
	528
	

	Dalyvauja NVŠ programose, kurių NVŠ Finansavimo pobūdis NVŠ tikslinis finansavimas
	120
	22,73

	Dalyvauja Neformaliojo vaikų švietimo programose, kurių NVŠ Finansavimo pobūdis išskyrus NVŠ tikslinį finansavimą
	39
	7,39

	Dalyvauja Formalųjį švietimą papildančio ugdymo programose
	251
	47,54

	Lanko BUM būrelius
	412
	78

	Dalyvauja NVŠ programose arba lanko BUM būrelius
	3236
	61,17


(pagal ŠVIS duomenis) * Neįtraukiami ikimokyklinės ir priešmokyklinės grupės vaikai.
Tikslinėmis valstybės neformaliojo vaikų švietimo lėšomis pasinaudojančių mokinių procentas Savivaldybėje – 24,81 proc. (Lietuvoje – 22,39 proc.)

Savivaldybės lėšomis finansuojamose NVŠ programose dalyvaujančių mokinių procentas – 0,19 proc. (Lietuvoje – 4,67 proc.).

NVŠ ir FŠPU programose dalyvaujančių 1–4 klasių mokinių procentas – 69,77 proc. (Lietuvoje – 46,09 proc.).
NVŠ ir FŠPU programose dalyvaujančių 5–8 klasių mokinių procentas – 20,93 proc. (Lietuvoje – 33,76 proc.). 
NVŠ ir FŠPU programose dalyvaujančių 9–12 klasių mokinių procentas – 9,30 proc. (Lietuvoje – 19,64 proc.). 
Mokinių, turinčių specialiųjų ugdymosi poreikių ir dalyvaujančių NVŠ ir FŠPU programose, procentas – 27,64 proc. (Lietuvoje – 26,05 proc.). 
Mokinių, dalyvaujančių NVŠ ir FŠPU programose, išskyrus muzikos ir sporto krypties programas, procentas – 51,16 proc. (Lietuvoje – 54,82 proc.). 
Bendras NVŠ ir FŠPU programų krypčių skaičius savivaldybės įsteigtose NVŠ mokyklose – 2 (Lietuvoje – 16).  
Birštono meno mokykla 
2020 m. Birštono meno mokyklos bendruomenė pasirengė mokyklos renovacijai ir persikėlė į Birštono gimnaziją bei Birštono kultūros centrą, kuriuose vyksta užsiėmimai mokiniams. Birštono meno mokyklos mokytojai pasirengė nuotoliniam mokymui, siekdami ieškoti įvairių mokymo metodų bei skatinti mokinių motyvaciją.
Ugdymo programos, mokiniai, mokytojai

Birštono meno mokykla vykdė šias programas: dailės ugdymo, muzikinio ugdymo, dizaino studijos ir ankstyvojo meninio ugdymo programas. Bendras mokinių skaičius – 178. Visi mokytojai turi atitinkamą kvalifikaciją. Mokykloje dirbančių mokytojų amžiaus vidurkis – 51 metai. 

 Birštono meno mokyklos mokinių kaita. Mokinių skaičius mažėja nežymiai.

Dailės skyriaus 26 mokiniai dalyvavo keturiuose respublikiniuose renginiuose ir iš jų aštuoni mokiniai tapo laureatais. 14 dizaino studijos mokinių dalyvavo nuotoliniu būdu tarptautiniame konkurse. Du mokiniai tapo prizininkais. 
VAIKŲ UŽIMTUMO ORGANIZAVIMAS

Vaikų užimtumo programų įgyvendinimui 2020 m. Savivaldybė skyrė 2995,00 eurų iš Birštono savivaldybės tarybos lėšų ir 13,000 eurų iš Valstybės biudžeto lėšų skirta Vaikų socializacijos, pilietinio ir tautinio ugdymo programų įgyvendinimui. Buvo pateikta dešimt projektų ir finansuotos šios programos: Birštono sporto centro programa „Judėkime ir plaukime kartu“, Birštono viešosios bibliotekos programa „Gydanti gamtos galia“, Birštono meno mokyklos programa „Keliauk ir pažink drauge“, BĮ Nemajūnų dienos centro programa „Stovyklaukime, draugaukime, pramogaukime“, Birštono gimnazijos programa  „Mokyklinis kaleidoskopas“, Birštono sporto centro programa „Individualių krepšinio įgūdžių gerinimo stovykla“, Birštono gimnazijos programa „VEIK (vaiko emocijų išraiškos kontrolės) programa Birštono gimnazijoje“, MB ,,Čiulba ulba“ ,,Čiulba ulba“ vasaros stovykla . Birštono sporto centro programa ,,Vaikų vasara su futbolu“, Kauno rajono savivaldybės visuomenės sveikatos biuro programa ,,Kelias į sveikatą per savęs ir pasaulio pažinimą“. Programose dalyvavo 532 vaikai.

 
Gruodžio mėnesį organizuojamas Gabių ir talentingų vaikų ugdymo projektų konkursas. Jų įgyvendinimui Birštono savivaldybė skyrė 2000,00 eurų. Šiuos projektus vykdė Birštono gimnazija, projektą – ,,Atrask save kūryboje Kalėdų žingsniams aidint 2020“; Birštono meno mokykla, projektą  – ,,Talentus atrandame kasdien“.

Birštono gimnazijos trečių klasių mokiniai įgyvendinant tęstinę Vaikų mokymo plaukti programą, mokomi plaukti. 
VAIKŲ SKAIČIUS UGDYMO ĮSTAIGOSE

Demografinė padėtis Birštono savivaldybėje 2018–2020 m.
	Gimusių vaikų skaičius
	2018 metai
	2019 metai
	2020 metai

	
	31
	37
	41



Birštono savivaldybėje pastebimas nežymus gimstamumo didėjimas. Galima teigti, kad tai įtakoja jaunų šeimų atvykimas gyventi į Birštono savivaldybę.  

2019–2020 m. m. pagal ikimokyklinio ir priešmokyklinio ugdymo programas ugdomų vaikų skaičius Birštono savivaldybėje:
Vaikų, ugdomų ikimokyklinio ugdymo įstaigose skaičius – 187.

Iš jų ugdomų pagal priešmokyklinio ugdymo programas – 41. 

Birštono lopšelyje-darželyje ,,Giliukas“  2020 m. veikė viena ankstyvojo ugdymo grupė (vaikai nuo 2 m. amžiaus), dvi ikimokyklinio amžiaus grupės, (3–5 m. vaikai) ir viena priešmokyklinio amžiaus grupė  (6 m. vaikai). Per tris metus įstaigoje vaikų skaičius sumažėjo 10 vaikų. Manoma, kad tam įtakos turėjo įstaigos renovacija, kurios metu vaikai laikinai perkelti į Birštono vaikų lopšelio-darželio ,,Vyturėlis“ patalpas.  2021 m. įstaiga planuoja vaikų skaičiaus didėjimą iki 64.

Birštono vaikų lopšelyje-darželyje ,,Vyturėlis“ 2019 mokslo metų pabaigoje buvo 159 vaikai. Šiuo metu lopšelį-darželį lanko 147 vaikai. Sumažėjo 12 vaikų. 
Bendras mokinių ir klasių skaičius Birštono gimnazijoje 2019–2020 m. m. 
	Birštono gimnazija
	Klasių skaičius
	Mokinių skaičius

	1-12 klasės
	1
	3
	50

	
	2
	2
	38

	
	3
	2
	46

	
	4
	3
	50

	
	5
	2
	47


	
	6
	2
	36

	
	7
	2
	41

	
	8
	2
	46

	Gimnazijos 
klasės
	I
	2
	46

	
	II
	2
	47

	
	III
	2
	35

	
	IV
	2
	46

	Iš viso
	26
	528


(ŠVIS duomenys)
Birštono savivaldybės bendrojo lavinimo mokyklų klasių komplektų bei priešmokyklinio ugdymo grupių 2018–2019 m. m. ir 2019–2020 m. m. skaičiaus lyginamoji lentelė:

	ĮSTAIGA

	PRIEŠMOKYKLINIO UGDYMO GRUPĖS
	KLASĖ
	KLASIŲ / GRUPIŲ SRAUTAI

	
	
	
	2018–2019 m.
	2019–2020 m.

	Birštono gimnazija
	Priešmokyklinio 

ugdymo grupės nėra.
	1
	2 (19+21)
	3 (17+17+17)

	
	
	2
	2 (23+24)
	2 (19+21)

	
	
	3
	3 (16+18+15)
	2 (23+24)

	
	
	4
	3 (17+22+13)
	3 (16+18+15)

	
	
	5
	2 (19+18)
	2 (26+26)

	
	
	6
	2 (21+20)
	2 (19+18)

	
	
	7
	2 (24+23)
	2 (21+20)

	
	
	8
	2 (22+23)
	2 (24+23)

	
	
	1*
	2 (22+28)
	2 (23+25)

	
	
	2*
	2 (22+21)
	2 (22+28)

	
	
	3*
	2 (22+25)
	2 (22+21)

	
	
	4*
	2 (18+17)
	2 (22+25)

	
	
	Iš viso klasių srautų 
skaičius gimnazijoje:
	26
(Mokinių skaičius               533)
	26
(Mokinių skaičius

528)

	Birštono lopšelis-darželis ,,Giliukas“
	1
	Iš viso priešmokyklinių

ugdymo grupių skaičius
	1  

(Vaikų skaičius10) 


	1
 (Vaikų skaičius 11)
  

	Birštono vaikų lopšelis-darželis „Vyturėlis“
	2
	Iš viso priešmokyklinių

ugdymo grupių skaičius
	2 (18+19)

(Vaikų skaičius 37)
         
	2 (12+16)

(Vaikų skaičius 38)
       


Mokinių pavėžėjimas. Birštono savivaldybės mokymo įstaigoms už Europos Sąjungos struktūrinių fondo lėšas (projektas „Tikslinių transporto priemonių (geltonųjų autobusų) įsigijimas“ 2016-2020 metais perduoti du mokykliniai autobusai. Į mokyklas pavežami visi mokiniai, gyvenantys toliau kaip 3 km nuo mokyklos. Vykdomas vaikų pavėžėjimas geltonuoju autobusu ir į Birštono lopšelį-darželį ,,Giliukas“. Pavėžėjimo paslauga 2020 metais naudojosi  214 mokinių, iš jų lopšelio-darželio „Giliukas“ – 18 vaikų.
Švietimo pagalba. Savivaldybės ugdymo įstaigos bendradarbiauja su Kauno pedagogine psichologine tarnyba. 
Birštono vaikų lopšelyje-darželyje ,,Vyturėlis“ 31 vaikas turėjo kalbos ir komunikacijos sutrikimų, 2 vaikams buvo paruoštas švietimo pagalbos planas, atsižvelgiant į Kauno PPT įvertinimo pažymą. Jiems pagalbą teikė logopedas. 3 vaikams pagalbą teikė psichologas.
2020 m. kovo–birželio mėnesiais ir lapkričio–gruodžio mėnesiais Birštono gimnazijoje švietimo pagalba buvo teikiama karantino dėl COVID-19 pandemijos sąlygomis, organizuojant nuotolinį bei mišrų (iš dalies nuotolinį) pagalbos teikimo būdus, naudojant TEAMS aplinką, kitus elektroninio bei telefoninio kontakto būdus, taip pat derinant kontaktinės pagalbos pradinių klasių mokiniams teikimą su nuotolinės pagalbos vyresniems mokiniams. 2020 metų gruodžio mėnesį gimnazijoje mokėsi 65 specialiųjų poreikių mokiniai. 5 iš jų turi didelių specialiųjų ugdymosi poreikių (1 mokinys ugdomas namuose). 21 mokiniui teikiamas specialusis ugdymas. SUP mokiniams teikiama logopedo, specialiojo pedagogo, psichologo bei socialinio pedagogo pagalba. Specialioji pedagoginė pagalba buvo teikiama 14 mokinių, logopedo pagalba – 39 mokiniams.
CENTRALIZUOTAS VAIKŲ PRIĖMIMAS Į SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES 


Pakeistas Centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašas, patvirtintas Birštono savivaldybės tarybos 2018 m. rugpjūčio 24 d. sprendimu Nr. TS-121 „Dėl centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“.

2020 m. gauti 44 prašymai priimti į Birštono savivaldybės ikimokyklinio ugdymo įstaigas. Ikimokyklinio ugdymo įstaigose vietų pakanka. 
MOKINIŲ PAŽANGUMO RODIKLIAI
Brandos egzaminų rezultatai 

Birštono savivaldybės abiturientai 2020 m. daugiausiai rinkosi laikyti  matematikos – 80,4 proc. (šalyje – 69,4 proc.) ir anglų k.  – 73,9 proc. (šalyje – 72,7 proc.). brandos egzaminus. Tiek Birštono savivaldybėje, tiek šalyje mažiausiai abiturientai rinkosi chemijos – 4,3 proc. (šalyje – 4,2 proc.), fizikos – 10,9 proc. (šalyje – 8,6 proc.) ir informacinių technologijų – 10,9 proc. (šalyje – 9,3 proc.). brandos egzaminus. Lyginant pasirinkimą laikyti egzaminus pagal dalykus, Birštono savivaldybės abiturientų pasirinkimai panašūs kaip ir šalies abiturientų.  
Birštono gimnazijos mokinių, 2020 m. laikiusių VBE, procentinės dalies palyginimas su šalies procentinėmis dalimis pagal dalykus  matomas 1 lentelėje. 

1 lentelė

2 lentelé. Savivaldybés mokykly mokiniy, 2020 m. laikiusiy VBE, procentinés dalies palyginimas su Salies

Pagal VBE įvertinimų vidurkius, Birštono savivaldybės abiturientai aukščiausius balus gavo iš anglų kalbos egzamino – 85,9  (šalies – 71,0). Antroje vietoje, ženkliai aplenkiant šalies vidurkį, chemija – 71,0  (šalies – 52,3) ir biologija – 64,2 (šalies – 55,1). 

Žemiausią įvertinimą tiek Birštono savivaldybės – 23,8, tiek šalies (26,6)  abiturientai gavo iš matematikos egzamino. Manoma, kad šį rezultatą nulėmė šalį užklupus pandemijai ir įvedus nuotolinį mokymą. 

Birštono gimnazijos mokinių 2020 m. laikiusių VBE, vidutinių VBE įvertinimų palyginimas su šalies vidutiniais VBE įvertinimais pagal dalykus pateikta 2 lentelėje.  

        Savivaldybės darbo efektyvumas mokant skirtingų dalykų matomas 1 diagramoje. Atitinkamo dalyko standartizuotas VBE rodiklis apskaičiuojamas sudedant visus Savivaldybės abiturientų gautus dalyko VBE įvertinimus, padalijant sumą iš bendro savivaldybės abiturientų skaičiaus ir gautąjį dalmenį paverčiant standartizuotais taškais. Didžiausias darbo efektyvumo rodiklis Birštono savivaldybėje yra mokant informacinių technologijų, biologijos ir lietuvių kalbos. Diagramoje matosi, kad Birštono savivaldybės visų dalykų mokymo efektyvumas yra didesnis už šalies.

1 diagrama. Apibendrintų Birštono gimnazijos 2020 m. VBE rezultatų palyginimas su šalies rezultatais, naudojant standartizuotus taškus (be eksternų ir buvusių mokinių).

Bendrą darbo kokybę rengiant mokinius brandos egzaminams atspindi 2 diagrama. Šis rodiklis apskaičiuojamas visų egzaminus laikiusių mokinių gautų VBE įvertinimų balais, sumą padalijant iš įvertinimų skaičius ir gautą skaičių paverčiant standartizuotais taškais. 2 diagrama atspindi darbo kokybę, mokant atskirų dalykų. Birštono savivaldybės dalykų kokybė, (išskyrus standartizuotą geografijos VBE įvertinimų vidurkį – 0,8) yra didesnė už šalies.

Standartizuotas konkretaus dalyko VBE įvertinimų vidurkis apskaičiuojamas visų mokinių gautų dalyko įvertinimų VBE balais sumą padalijant iš įvertinimų skaičius ir gautą skaičių paverčiant standartizuotais taškais.

2 diagrama. Birštono gimnazijos 2020 m. VBE balų vidurkių palyginimas su šalies rezultatais, naudojant standartizuotus taškus (be eksternų ir buvusių mokinių). 

      Kaip ir kiekvienais metais, žurnalas „Reitingai“ paskelbė Lietuvos gimnazijų reitingus pagal  2020 metų valstybinių brandos egzaminų rezultatus. Atrinkta po 50 gimnazijų, geriausiai išmokančių lietuvių k., anglų k., rusų k., matematikos, IT, fizikos, chemijos, istorijos, geografijos ir biologijos. Birštono gimnazija net iš 4 ugdomųjų dalykų pateko į geriausiųjų penkiasdešimtuką.

     Iš 332 Lietuvos gimnazijų Birštono gimnazija yra  20-oje vietoje tarp  geriausiai išmokančių anglų kalbos, 26- oje informacinių technologijų, 28-oje lietuvių kalbos ir 49-oje biologijos reitingų vietose, todėl ir priskiriama prie geriausiai šiuos ugdomuosius dalykus išmokančių gimnazijų. 2020 metais minėtų dalykų valstybiniams egzaminams mokinius ruošė mokytojai: R. Vileikienė, K. Justinavičienė, B. Sinkevičienė, R. Aleksandravičienė, I. Montvydienė,  A. Ferevičienė,  D. Morkūnienė.

     Pasiekti gerų brandos egzaminų rezultatų nesutrukdė net ir pavasarį vykdytas  nuotolinis mokymas, kadangi tam gimnazijos pedagogai  ir mokiniai  nuosekliai ir sklandžiai  ruošėsi.

      Antra džiugi naujiena, kad tarp 500 iškiliausių Lietuvos pedagogų, kurie pasiekia puikius rezultatus, išmokant mokinius dėstomo dalyko, rengiant juos olimpiadoms, konkursams,  įvairiems projektams, reitingų sudarytojai atrinko ir mūsų gimnazijos anglų kalbos mokytoją metodininkę Birutę Sinkevičienę ir lietuvių kalbos vyresniąją mokytoją Ivetą Montvydienę.


     Pagrindinį išsilavinimą įgijo visi (34) II klasės mokiniai, visi (45) abiturientai gavo brandos atestatus. Keturių ugdomųjų  dalykų VBE rezultatai pateko į geriausių Lietuvoje 50-tuką, 53% baigusių abiturientų įstojo į universitetus, likusieji 45% rinkosi kolegijas, 1,8 % - profesines mokyklas ir 0,2 % dirba. 
Ugdymo organizavimas nuotoliniu būdu. 2019–2020 m. ir 2020–2021 mokslo metų Bendrieji ugdymo planai papildyti nauju skirsniu, kuriame aprašytas ugdymo proceso organizavimas nuotoliniu būdu. Pagal bendruosius ugdymo planus, mokyklos dalį ugdymo proceso gali įgyvendinti nuotoliniu būdu: 5–8 klasių mokiniams iki 10 proc. ugdymui skiriamo laiko per mokslo metus, o 9–10, I–IV gimnazijos klasių mokiniams – iki 30 proc. ugdymui skiriamo laiko per mokslo metus. Ugdymo proceso organizavimas nuotoliniu būdu gali būti organizuojamas ne tik ekstremalių situacijų metu, bet esant būtinybei ir ištisus mokslo metus. Susidarius epidemiologinei situacijai, vadovaujantis  Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo sprendimu, Birštono savivaldybės švietimo įstaigos ugdymą organizavo nuotoliniu būdu. 
Švietimo, kultūros ir sporto skyrius prisidėjo organizuojant konkursą švietimo įstaigos vadovo pareigoms eiti.
2020 m. pasibaigus Birštono gimnazijos direktoriaus kadencijai, vyko konkursas į Birštono gimnazijos direktoriaus pareigas. Birštono gimnazijos direktorius dalyvavo konkurse, jo kompetencija atitiko reikalavimus ir jis  patvirtintas vadovauti kitai kadencijai. 

2020 m. liepos 1 d. įsigaliojo atrankos į švietimo įstaigų vadovus pakeitimai, užtikrinsiantys didesnį objektyvumą. Nacionalinėje švietimo agentūroje (NŠA) atliekamas bendrų kandidato, o savivaldybėje – orientuotų į konkrečios mokyklos valdymą kompetencijų vertinimas tapo lygiavertis. Taip pat mažinama administracinė vadovų našta, plėtojama pagalbos vadovams sistema. 

Vadovaujantis konkursų švietimo įstaigų vadovų pareigoms eiti tvarkos aprašo pakeitimu, 2021 m. gruodžio 31 d., baigiantis lopšelio-darželio „Giliukas“ ir Birštono meno mokyklos vadovų kadencijai, bus organizuojami du konkursai.
KULTŪRA IR SPORTAS 
Kultūros ir sporto puoselėjimo veiklos programa

Programos vykdytojai: Birštono kultūros centras; Birštono viešoji biblioteka; Birštono muziejus; Birštono sporto centras.
Programos tikslai ir uždaviniai:
1. Išsaugoti ir puoselėti Birštono kultūrinį ir istorinį potencialą 
1.1. Užtikrinti profesionalaus bei mėgėjų meno plėtotę, bendrosios kultūros ugdymą;
Įgyvendindamas šį tikslą Kultūros centras stengiasi aprėpti įvairias kultūros sritis bei žanrus, puoselėdamas ir populiarindamas etninę kultūrą, mėgėjų meninę veiklą, propaguodamas profesionalųjį meną, organizuodamas pramoginius, edukacinius bei kalendorinius renginius, rūpindamasis vietos kultūros tradicijų puoselėjimu, tęstinumu, respublikinių ir tarptautinių kultūrinių ryšių plėtojimu. Stengiamasi sudaryti sąlygas kiekvienam visuomenės nariui dalyvauti kultūrinėje veikloje, rasti mėgstamą laisvalaikio formą ir galimybę save realizuoti patinkančioje veikloje. 

2020 m.  Birštono savivaldybėje buvo surengta 107 įvairaus žanro renginiai, kuriuose buvo virš 20 tūkst. žiūrovų. Dėl karantino nepavyko surengti tradicinio džiazo festivalio „Birštonas“ ir paminėti jo pradžios 40-mečio, chorų festivalio „Birštonas Cantat“, menų akademijos, diskusijų festivalio „Būtent“ ir daugelio kitų renginių. Gerokai kuklesnė buvo kurorto šventė „Pasitik vasarą Birštone“, tačiau suspėjome surengti sakralinės muzikos festivalį kurorto bažnyčioje, respublikinę vaikų chorų stovyklą-seminarą, klojimų teatrų festivalį vienkiemyje, jaunimo tautinių meno šventę „Ateik, saulute su pyragais“, VI akordeono muzikos festivalį, Pažaislio muzikos festivalio koncertus. Teko netradiciškai įžiebti kurorto eglę bei pristatyti Kalėdinius sveikinimus.

Birštone liepos mėnesį lankėsi šalies prezidentas Gitanas Nausėda, vyko akcijos-edukacijos „Ačiū, Lietuva!“ ir „Nemiegantys miestai“. Birštono kultūros centre veikė 18 įvairių meno mėgėjų kolektyvų, kuriuos lankė 260 entuziastų. Meno mėgėjai lankėsi Alytuje, Kelmėje, Druskininkuose, Palangoje, Drevernoje. Per 2020 metus pavyko įsigyti 17 naujų tautinių kostiumų šokių ir kapelos kolektyvams. 

Įvairių paslaugų gyventojams ir kurorto svečiams buvo suteikta už 18 tūkst. eurų.
Birštono kultūros centro darbuotojai

Kolektyvai ir nariai:
Mėgėjų meno kolektyvai – 11.
Mėgėjų meno kolektyvų dalyviai (nariai) – 193. 
Studijos, būreliai, klubai – 7.

Studijų, būrelių, klubų nariai – 67. 

1.2. Užtikrinti kokybišką ir efektyvią šiuolaikiškos viešosios bibliotekos veiklą
Birštono savivaldybės viešųjų bibliotekų tinklas nesikeitė. Paslaugas gyventojams ir kurorte  poilsiaujantiems, besigydantiems teikė centrinė biblioteka Birštone ir Siponių, Nemajūnų, Birštono vienkiemio padaliniai.  

Bibliotekos darbą, prieinamumą ir paslaugas 2020 m. reikšmingai įtakojo viruso COVID-19 sukelta pandemija. Birštone (lankytojams skirtų darbo vietų  sumažėjo 23 (25 proc.), iš jų 4 kompiuterizuotos). Iš viso biblioteka buvo uždaryta arba teikė paslaugas su apribojimais, teikė ne visas paslaugas  104 arba 35 proc. darbo dienų.
 31 proc. (2019 m. – 33 proc.) savivaldybės gyventojų naudojosi bibliotekos paslaugomis. 

2020 m. bibliotekoje užregistruoti 23 657 lankytojai. Apsilankymų skaičius, lyginant su 2019 m., sumažėjo 24 143. 

Pirmojo karantino metu labai trūko asmeninių apsaugos priemonių, todėl prisijungus prie Robotikos mokyklos, LNB iniciatyvos ir 3D spausdintuvais buvo spausdinti rėmeliai, gaminti apsauginiai veido skydeliai bendruomenei. Iš viso pagaminta 223 vnt. apsauginių veido skydelių, kurie perduoti 18-ai savivaldybės įstaigų, organizacijų, birštoniečių. Iš jų 91 vnt. perduota medikams.
   Lyginant su 2019 m., gerokai išaugo knygnešystės paslauga besinaudojančių gyventojų skaičius. Ja naudojasi neįgalūs, senyvo amžiaus gyventojai, kuriems sunku ateiti į biblioteką. Paslauga buvo suteikta 81 gyventojui, į namus nunešta 1612 fiz. vnt. įvairių leidinių: knygų, žurnalų. Veikla kėlėsi į virtualią erdvę. 18 proc. išaugo virtualių bibliotekos lankytojų skaičius. Jų 2020 m. užregistruota 14204 (2019 – 11 720).

   Įgyvendinti du projektai: „Kūrybiškas laisvalaikis visai šeimai“ ir „Kūrybiška, išmani ir mobili biblioterapija“, kuriems dalinį finansavimą skyrė Lietuvos kultūros taryba (13 600 Eur) ir Birštono savivaldybė. 
Plėtojama biblioterapijos paslauga: suorganizuota 5-oji respublikinė biblioterapijos konferencija „Biblioterapija. Knyga gali prakalbinti ir gydyti“.
Sukurta unikali, vienintelė Lietuvoje meditacinė programėlė „Mobilioji biblioterapija“,  kuria per 2 mėn. nuo jos paskelbimo pradžios pasinaudojo 1757 žmonės ne tik iš Lietuvos, bet ir iš Didžiosios Britanijos, Jungtinių Amerikos Valstijų, Vokietijos, Prancūzijos, Belgijos, Danijos (iš viso 17 pasaulio valstybių).
Įgyvendinant projektą „Kūrybiškas laisvalaikis visai šeimai“ orientuotasi į kokybišką šeimų laisvalaikio praleidimą, skatinantį kūrybiškumą, lavinantį ir formuojantį socialinius įgūdžius, įtraukiantį į veiklas tiek vaikus, tiek ir jų tėvus.

Iš viso 125 gyventojai baigė skaitmeninio raštingumo mokymus pagal įvairias projekto „Prisijungusi Lietuva“ programas (2019 m. – 53).  

Birštono viešajai bibliotekai 3 metams (iki 2023 m. gruodžio 15 d.) suteikta akreditacija priimti JST savanorius.

2020 m. Birštono viešojoje bibliotekoje buvo suorganizuotas 251 renginys (186 mažiau nei 2019 m.). Iš jų: 216 žodiniai renginiai, 35 vaizdinių (literatūros ir meno parodos).

2020 m. svarbi bibliotekos veiklos kryptis buvo skaitymo skatinimas.
1.3. Užtikrinti efektyvią muziejaus veiklą

Birštono muziejus 2020 m. Kultūros tarybai pateikė du projektus gavo 29000 eurų  finansavimą. Šie projektai jau dalinai įgyvendinti ir lankytojai gali lankyti muziejų dviem interaktyviais turais ir lauko paroda, kuri bus eksponuojama visais metų laikais atvirose erdvėse. 2021metams pateikti du projektai finansavimui gauti. 

Dėl susidariusios karantininės situacijos lankytojų, edukacijų ir parodų skaičius ženkliai sumažėjo. 
Daug dėmesio skirta bendradarbiavimui su kolegomis iš kaimyninių muziejų, dalintasi parodomis. Liepos mėnesį organizuotas Pietų Lietuvos muziejininkų susitikimas kuriame aptarta bendradarbiavimo galimybės.

Daug dėmesio skirta muziejaus erdvių atnaujinimui. Sakraliniame muziejuje atnaujintos lankytojų erdvės (parodinės salės, edukacinė erdvė), Birštono muziejuje - koridoriaus ir laiptinės ekspozicija.
	 Muziejaus veiklos 2020 m. suvestinė


	
	
	
	
	

	Bendras lankytojų skaičius 
(vnt.) 
	Pavieniai lankytojai 
(vnt.)
	Ekskursijų skaičius

 
(vnt.)
	Ekskursijų dalyvių skaičius 
(vnt.)
	Parengta edukacinių užsiėmimų

(temų skaičius vnt.)
	Surengta edukacinių užsiėmimų 
(vnt.)
	Edukacinių užsiėmimų dalyvių skaičius 
(vnt.)
	Muziejaus renginių skaičius 
(vnt.)
	Muziejaus renginių lankytojų skaičius
(vnt.)

	8118
	5216
	58
	1207
	9
	45
	998
	11
	697

     2. Formuoti, įgyvendinti ir plėtoti kūno kultūros ir sporto politiką 


Įgyvendinant šį tikslą, Birštono sporto centras sudaro galimybę gyventojams būti fiziškai aktyviems, siekia sukurti modernią sveikatinimo ir sporto paslaugų infrastruktūrą, į sportinę veiklą įtraukti kuo daugiau vaikų, jaunimo ir suaugusiųjų, skatinti juos fizinio aktyvumo ir sporto priemonėmis ugdytis sveikos gyvensenos bei aktyvaus gyvenimo būdo įgūdžius; plėtoti tradicines sporto šakas,  organizuoti sporto renginius, teikti įvairias sporto paslaugas, stiprinti miesto sporto tradicijas, skatinti sporto klubų veiklą. 

Birštono sporto centro 2020 m. metinio  veiklos plano kryptys ir svarbiausi rezultatai: 

             1.  Plėtoti sporto organizacijos veiklą.

· Parengtas 2020 metų veiklos planas, sportinio ugdymo programa;
· Parengtos 7 sporto šakų sportinio ugdymo programos: lengvosios atletikos, irklavimo, krepšinio, futbolo, teniso, jėgos trikovės, šachmatų;

· Karantino laikotarpiu sportinio ugdymo procesas organizuotas nuotoliniu būdu pagal trenerių parengtus individualius ugdymo planus;

· Parengtos 3 socializacijos, pilietinio ir tautinio ugdymo programos vaikų užimtumui vasarą; 

· Ugdymo veiklas vykdantys sporto specialistai : dirbantys 10 trenerių, amžiaus vidurkis – 49,2 m., su aukštuoju universitetiniu išsilavinimu – 9, pagal licenciją – 1. 

 Suteiktos kvalifikacinės kategorijos: 2 trenerių – pirma, 1 – antra ir 1 – trečia.  1  treneris (pasaulio čempionas) veda metodinius seminarus ir dalijasi savo asmenine sportininko ir trenerio patirtimi.

· Įvykdytas Sporto rėmimo fondo lėšomis finansuojamas sporto projektas „Birštono bendruomenė irkluoja“: 3-jose projekto veiklose dalyvavo 75 Birštono bendruomenės dalyviai, įsigytos  irklavimo valtys  už  37713 Eur sumą.
Atlikus 2020 m. lapkričio 12–13 d. Birštono sporto centro veiklos kokybės išorinį vertinimą, jo pagrindinė veikla įvertinta aukštu lygiu. 
Sportinio ugdymo grupės ir sportininkai
	Sporto šaka
	Mokomoji
grupė
	Sportininkų

amžius
	Grupių skaičius
	Sportininkų skaičius

	Lengvoji 

atletika
	Pradinio rengimo

Meistriškumo ugdymo
	8-14 metų

15-20 m.


	        3
        2
	        38
        22         

	Jėgos trikovė
	Pradinio rengimo

Meistriškumo ugdymo
	14-17

17-25m.
	        1

        1
	        13

         8

	Irklavimas


	Pradinio rengimo

Meistriškumo ugdymo
	12-16 m.

16-18 m.
	        1

        1
	        10

         8

	Krepšinis
	Pradinio rengimo

Meistriškumo ugdymo
	8-14 m.
14-17 m.
	        3

        1
	        44

        12

	Futbolas
	Pradinio rengimo

Meistriškumo ugdymo 
	7-13 m.

14-20 m.
	        2
        1 
	        30

        10

	Tenisas
	Pradinio rengimo
Meistriškumo ugdymo 
	7-12 m.

13-17 m.
	        2

        1 
	        24

         9

	Šachmatai


	Pradinio rengimo
	7-16 m.
	        2
	        25

	    Iš viso:
	
	
	       21 grupė
	       253 sport.


Pasiekti rezultatai. Sporto užsiėmimus (treniruotes) lankė: 
187 pradinio rengimo grupes  7–13 metų amžiaus sportininkai.
66 meistriškumo ugdymo grupes 14–19 metų amžiaus sportininkai.
Sportininkai dalyvavo 4 tarptautinėse ir 83 Lietuvos varžybose. 

Lietuvos čempionatuose iškovota: 4 aukso ir 2 sidabro medaliai.
Karantino laikotarpiu sportininkai vykdė nuotolines individualias fizinio rengimo treniruotes.

Pagal vaikų socializacijos, pilietinio ir tautinio ugdymo programas organizuotos trys stovyklos jauniesiems sportininkams.

Vykdyta tęstinė (nuo  2009) mokymo plaukti programa ,,Moku plaukti“. 
Sudarytos naujos  sporto komandos:  U8 vaikų futbolo, U8 vaikų krepšinio.
Organizuota sporto renginių: 3 tarptautinės, 15 respublikinių, 20 savivaldybės (šachmatų, teniso, futbolo, krepšinio, irklavimo, petankės, lengvosios atletikos sporto šakose). 
Už suteiktas paslaugas surinkta 7459,50 Eur lėšų.
Birštono savivaldybės taryba Kultūros ir sporto rėmimo fondui 2020 metais skyrė 4500 eurų. Gauti 5 prašymai dėl finansinės paramos. Parama skirta 4 pareiškėjams.  Iš jų – 3000,00 eurų skirta oreivių klubui „Audenis“, Lietuvos karšto oro balionų čempionatui Birštone organizuoti. 360,00 eurų skirta Birštono gimnazijos moksleivei, Nacionalinės moksleivių akademijos dalyvio mokesčio išlaidoms iš dalies padengti bei Birštono gimnazijos moksleivei dalyvavimo tarptautiniame konkurse išlaidoms iš dalies padengti. Dėl paskelbto karantino, Birštono kultūros centro populiariosios muzikos konkursui-festivaliui „Rudeninė karuselė 2020“ organizuoti,  parama neskirta.
Siekiant padaliniui įgyvendinti švietimo, kultūros ir sporto srityje nustatytus tikslus, uždavinius ir priemones buvo  parengti 29 tarybos sprendimai. Iš jų 4 – dėl bendrojo finansavimo, siekiant pritraukti Lietuvos kultūros tarybos biudžeto lėšas; 4-iais  tarybos sprendimais buvo tvirtinami ar keičiami įstaigų nuostatai; patvirtinta nauja priėmimo į bendrojo ugdymo mokyklas tvarka, nustatytas mokinių skaičius kiekviename sraute ir priešmokyklinio ugdymo grupių skaičius, patvirtinti svarbūs sprendimai dėl ikimokyklinio ir priešmokyklinio ugdymo modelių įgyvendinimo, nustatytas didžiausias leistinas pareigybių skaičius kultūros ir sporto įstaigose, parengtu sprendimu skirta Jono Kazlausko premija Vilniaus universiteto mokslininkui ir kt. sprendimai.
Vykdyti skyriaus funkcijas padėjo 57 Administracijos direktoriaus įsakymai: 7 įsakymai parengti siekiant vykdyti gabių ir talentingų vaikų ugdymo, socializacijos, pilietinio ir tautinio ugdymo projektus; 3 įsakymai parengti, siekiant suderinti švietimo įstaigų ugdymo planus ir sėkmingai vykdyti ugdymo procesą; tinkamai organizuoti ir vykdyti Brandos egzaminus, parengta 12 įsakymų; Neformaliojo vaikų švietimo veiklos koordinavimo, kokybės užtikrinimo, stebėsenos vykdymo ir programų atitikties užtikrinimui buvo parengti 18 administracijos direktoriaus įsakymų; Kultūros ir sporto fondo paramai skirti parengti 3 įsakymai; patvirtintas mokyklų, padedančių tėvams organizuoti vaikų ugdymą, sąrašas bei nustatytos vaikų priežiūros organizavimo nuostatos karantino metu; 2020 metų renginių planas bei mokytojų atestacijos 2020–2022 metų programa. Vadovaujantis Centralizuoto vidaus audito skyriaus rekomendacijomis, patvirtintas Birštono savivaldybės švietimo stebėsenos aprašas bei švietimo stebėsenos rodikliai ir kt. įsakymai.
2020 m. siektinų uždavinių priemonėms įgyvendinti buvo parengta 23 Švietimo, kultūros ir sporto skyriaus vedėjo įsakymų: 12 įsakymų parengta kiekvieno mėnesio veiklos planui įgyvendinti, patvirtinta Sporto centro mokslo metų veiklos planas, paskirtas Centralizuoto vaikų priėmimo į Birštono savivaldybės ikimokyklinio ir priešmokyklinio ugdymo grupes duomenų tvarkytojas, įsakymu patvirtintas savivaldybės olimpiadų, konkursų ir kitų renginių grafikas ir kt.
Švietimo, kultūros ir sporto skyrius inicijavo 26 sutarčių pasirašymą ir tolesnį jų administravimą.
Švietimo, kultūros ir sporto skyriaus vyriausiosios specialistės (vyriausiosios kalbos tvarkytojos) veiklos ataskaita

2020 m. vyriausioji kalbos tvarkytoja Kristina Šalčiūtė vykdė visas funkcijas, numatytas pareigybės aprašyme bei atliko papildomas užduotis, susijusias su informacijos apie Savivaldybės veiklą sklaida, komunikacija, padedančias kuo efektyviau ir kokybiškiau įgyvendinti Savivaldybės keliamus tikslus. Taip pat daug papildomo darbo, susitelkimo ir operatvumo pareikalavo COVID-19 situacija šalyje.  Kasdien vyko svarbios informacijos skelbimo darbai tiek Savivaldybės interneto svetainėje www.birstonas.lt, tiek „Facebook“ paskyroje „Birštono bendruomenė“. Nuolat sekama ir atnaujinama informacija, skirta visuomenei. Taip pat dalyvauta komisijose, darbo grupių veikloje, rašyti protokolai. Vyr. kalbos tvarkytoja atliko Valstybinės kalbos vartojimo ir taisyklingumo kontrolės funkcijas. 
Valstybinės kalbos vartojimo ir taisyklingumo kontrolės funkcijos vykdymas
2020 m. vyr. kalbos tvarkytoja įgyvendino Valstybinę (perduotą savivaldybėms) valstybinės kalbos kontrolės funkciją, kontroliavo, kaip vykdomas Valstybinės kalbos įstatymas, Valstybinės lietuvių kalbos komisijos nutarimai ir kiti norminiai aktai, nustatantys valstybinės kalbos vartojimo ir taisyklingumo reikalavimus. Taip pat siekė užtikrinti, kad ne tik Savivaldybės administracijoje, bet ir visoje Savivaldybės teritorijoje veikiančiose įstaigose, įmonėse ir organizacijose, būtų laikomasi teisės norminių aktų, nustatančių valstybinės kalbos vartojimą bei taisyklingumą, reikalavimų. 
2020 m. vyr. kalbos tvarkytoja patikrino 7 įmones ir įstaigas: Birštono turizmo informacijos centrą, barą-restoraną „Skveras“, BĮ Nemajūnų dienos centrą, AB „Eglės sanatorija“, svečių namus „Vila klasika“, restoraną „Vytautas Active“, Birštono muziejų. Buvo tikrinami įstaigų dokumentai, vidaus tvarkos taisyklės, viešieji ir vidaus užrašai, valgiaraščiai. Patikrinus buvo rastos leksikos, gramatikos, rašybos ir skyrybos klaidos bei nustatyta, kad nesilaikoma kai kurių kalbos taisyklingumo reikalavimų. 
Taip pat kalbos tvarkytoja patikrino 8 įstaigų interneto svetaines: UAB „Birštono šiluma“, viešbučio „Domus“, apartamentų „Druskupioׅ“, Centro apartamentų, Birštono sakralinio muziejaus, Birštono vaikų lopšelio-darželio „Vyturėlis“, viešbučio-restorano „Pušynė“,VšĮ Birštono pirminės sveikatos priežiūros centro. 

Kalbos tvarkytoja patikrino neperiodinės spaudos leidinių: Nemajūnų dienos centro skelbimus, straipsnius, Birštono turizmo informacijos centro informacinius leidinius, Birštono muziejaus kvietimus, svarbią informaciją, Birštono viešosios bibliotekos, Birštono kultūros centro informaciją, Alytaus apskrities vyriausiojo policijos komisariato Birštono policijos komisariato informacinius straipsnius.

Patikrinta 2 reklamos ir 13 viešųjų užrašų. Tikrinti ir koreguoti Birštono savivaldybės administracijos direktoriaus įsakymai, Tarybos sprendimų projektai, kiti dokumentai, Aprašai, prižiūrėta, ar Savivaldybės dokumentai parengti pagal Dokumentų rengimo ir įforminimo taisykles, vykdyti specialūs Valstybinės kalbos inspekcijos nurodymai. 
Per 2020 m. parengta 10 siunčiamųjų raštų ir klaidų sąrašų įstaigoms dėl klaidų įstaigų vidaus dokumentuose ir interneto svetainėse.
Savivaldybės interneto svetainės „Naujienų“ skilties administravimas ir funkcijų vykdymas
2020 m. vyr. kalbos tvarkytoja atliko Savivaldybės interneto svetainės „Naujienų“ skilties administravimą (informacijos, straipsnių, pranešimų spaudai, skelbimų Birštono savivaldybės interneto svetainėje rengimas, redagavimas ir publikavimas; nuotraukų atranka ir publikavimas).

Vyr. kalbos tvarkytoja skelbė aktualią informaciją, parengė ir publikavo straipsnius, pranešimus, atliko informacijos viešinimo vietinėje spaudoje viešųjų pirkimų procedūras. Kalbos tvarkytoja paruošė, koregavo straipsnius ir pranešimus spaudai apie Savivaldybės įgyvendinamus projektus, Savivaldybės skyrių veiklą, paviešino informaciją apie galinčius vykti renginius. Savivaldybės interneto svetainės „Naujienų“ skiltyje prižiūrėjo, kad tekstai būtų publikuojami taisyklinga valstybine kalba, informacija atnaujinama; atliko vidinės komunikacijos užduotis, prisidėjo prie daugelio renginių organizavimo, pati juose dalyvavo. Esant būtinybei, padėjo surinkti reikalingą informaciją, faktus apie Savivaldybės administracijos veiklą žurnalistams, redakcijoms, rengiančioms pranešimus, straipsnius. 
Renginių organizavimas

1. Nacionalinis diktantas. Kalbos tvarkytoja koordinavo Nacionalinio diktanto rengimą Birštono savivaldybėje. Nacionalinio diktanto konkurso dalyviai rašė prozininkės, publicistės ir poetės, Birutės Jonuškaitės tekstą „Milinė“. Birštono savivaldybėje savo jėgas išbandė 24 gimtajai kalbai neabejingi birštoniečiai. 
2. Lietuvių kalbos dienos. Kartu su Birštono jaunimo klubu vyr. kalbos tvarkytoja Vasario 16-ąją prisidėjo prie pėsčiųjų žygio „Žvėrinčiaus takais“ organizavimo. Pasipuošę lietuviška atributika ir nešini Lietuvos vėliava, žygio dalyviai startavo nuo J Basanavičiaus aikštės. Kad žygiuoti neprailgtų, dalyvių laukė Lietuvių kalbos dienoms paminėti skirta stotelė, kur visus pasitiko Švietimo, kultūros ir sporto skyriaus vyr. kalbos tvarkytoja Kristina. Žygeiviai suko galvas, atsakinėdami jiems paruoštus klausimus lietuvių kalbos tema, pabendravo, išgėrė karštos arbatos, sušilo, paskanavo gardžių saldumynų ir toliau leidosi į kelią. Įveikusius 5 kilometrų trasą ir pasiekusius paskutinį finišo punktą, prie Žvėrinčiaus ąžuolo pasitiko renginio organizatoriai. Visi žygeiviai apdovanoti rankų darbo atminimo medaliais
3. Valstybinės kalbos puoselėtojai apie kalbos aktualijas Klaipėdos krašte (Mažoji Lietuva) – Drevernoje. Rugsėjo 11–12 dienomis, Klaipėdos rajone, Drevernoje, vyko Lietuvos savivaldybių kalbos tvarkytojų susitikimas-konferencija. Čia apsilankyta Priekulėje naujai rekonstruotame ryškiausios Klaipėdos krašto kūrėjos Ievos Simonaitytės memorialiniame muziejuje. Ši moteris kovojo už lietuvių kalbos išsaugojimą, laisvą spaudą, dėjo pamatus valstybei, savivaldai ir moderniai, laisvai ir bendruomeniškai visuomenei. Drevernos kultūros namuose apdovanoti ryškiausi Klaipėdos rajono lietuvių kalbos puoselėtojai. Drevernos kultūros namuose konferencijos dalyvius sveikino Klaipėdos rajono administracijos direktoriaus pavaduotojas, Valstybinės lietuvių  kalbos komisijos pirmininkas Audrys Antanaitis. Valstybinės kalbos inspekcijos viršininkas Audrius Valotka kalbėjo apie kalbos tvarkybos reformos kelius ir klystkelius. Taip pat aptarti Valstybinės kalbos įstatymo priėmimo, kalbos reformos ir su ja susijusių naujų teisės aktų rengimo, savivaldybių kalbos tvarkytojų statuso ir finansavimo klausimai.
4. Birštono savivaldybės teritorijoje viešojoje informacijoje vartojama valstybinė kalba ir jos taisyklingumas. Valstybinės kalbos inspekcijos nurodymu patikrinau Birštono savivaldybės teritorijos gyvenviečių pavadinimus, informacinius kelio ženklus, rodykles į lankytinas vietas, gatvių, kultūros paveldo objektų lenteles, memorialines lentas, autobusų stotelių grafikus, miesto informacinius stendus. Ypatingų gramatinių klaidų nepastebėta.
Jaunimo reikalų taryba Dalyvauta 3 Jaunimo reikalų tarybos posėdžiuose, diskutuota apie jaunimo situaciją Birštone, esmines problemas, savanorystės, jaunimo užimtumo galimybes kurorte. Posėdžiuose aptarti 2020 m. ir 2021 m. SJRT veiklos planai pandemijos sąlygomis, „Verslios Lietuvos“ steigiamo bendradarbystės centro „Spiečiaus“ Birštono kultūros centre klausimas. Posėdžiuose taip pat buvo siūlomi pakeitimai dėl neaktyvių narių pakeitimo.
5. Informacinis straipsnis visuomenei „Birštono savivaldybėje planuojama įamžinti garsaus kurortologo, birštoniečio, dr. Vytauto Jurgio Meškos vardą“ .
Surinkta ir susisteminta informacija apie garsų kurortologą, birštonietį, dr. Vytautą Jurgį Mešką, kurį Savivaldybė nutarė pagerbti jo 90-ųjų gimimo metinių proga. Savivaldybės tarybos sprendimu centriniam miesto parkui suteiktas Vytauto Jurgio Meškos parko pavadinimas ir įsteigta dr. Vytauto Jurgio Meškos vardo premija asmenims, pasižymėjusiems kurortologijos srityje. Straipsnis viešintas Savivaldybės interneto svetainėje, vietinės spaudos leidiniuose.

. 
6. Svarbios informacijos apie COVID-19 rengimas ir viešinimas.
Karantino laikotarpiu nuo 2020 m. kovo 16 d. iki dabar dirbu Birštono savivaldybės ekstremaliųjų situacijų operacijų centro Visuomenės informavimo grupėje, todėl vykdau šiam laikotarpiui svarbias, su savo tiesiogine funkcija nesusijusias, užduotis: nuo pat paskelbto karantino pradžios parengtos įvairios rekomendacijos, atmintinės, informaciniai straipsniai, skrajutės, plakatai, sisteminama Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo ir LR sveikatos apsaugos ministerijos informacija, sprendimai, administruojamas baneris „VISKAS APIE KORONAVIRUSĄ“. 
Švietimo, kultūros ir sporto skyriaus kompiuterių sistemų specialisto uždaviniai buvo įkelti visų Savivaldybės skyrių ir specialistų parengtus ir patvirtintus Administracijos direktoriaus įsakymus į TAIS sistemą, paskelbti www.birstonas.lt svetainėje informaciją ir skelbimus, susijusius su švietimo veikla bei įkelti ir tvarkyti dokumentus e-mokyklos sistemoje. 
Įsimintinos Švietimo, kultūros ir sporto skyriaus akimirkos 2020 m.
Rugsėjo 1-oji – Mokslo ir žinių šventė 
Rugsėjo 1-ąją Birštono gimnazijos mokiniai pasitiko dar vieną svarbų etapą – Naujus mokslo metus. Dėl LR Vyriausybės įvestų apribojimų Rugsėjo 1-oji buvo kuklesnė nei visada, bet ne mažiau džiaugsminga. Pirmasis skambutis nuskambėjo 42 pirmokams. Gimnazijos mažuosius pasveikino Birštono savivaldybės merė Nijolė Dirginčienė, įteikdama „Pirmoko rinkinį“ Birštono simboliais papuoštoje pakuotėje.
Tarptautinė mokytojų dienos šventė Birštone
Spalio 5 dieną vyko Tarptautinės mokytojų dienos šventė. Pirmasis šventės paminėjimas prasidėjo Birštono gimnazijoje. Švietimo, kultūros ir sporto skyriaus darbuotojos kiekvienam mokytojui įteikė po rožę, Birštono gimnazijos moksleiviai – po rudens simbolį – riešutą su gražiu palinkėjimu. Pedagogus pasveikino Birštono savivaldybės administracijos Švietimo, kultūros ir sporto skyriaus vedėja Angelė Žiūraitienė. Su profesine švente mokytojus sveikino ir nuoširdžiai už nelengvą darbą dėkojo Birštono savivaldybės merė Nijolė Dirginčienė. Praėję metai pedagogams ir visai švietimo bendruomenei buvo išskirtiniai – karantino laikotarpiu darbas vyko nuotoliniu būdu. Tai buvo iššūkis, kurį švietimo bendruomenės nariai puikiai įveikė – nuotolinis ugdymo procesas Birštono gimnazijoje vyko sklandžiai ir sėkmingai. 
Birštono savivaldybės merės padėka už aktyvų dalyvavimą tarptautiniuose ir respublikiniuose kūrybiniuose gamtos mokslų projektuose ir konkursuose, profesionalumą bei kūrybiškumą bei „Metų mokytojo“ apdovanojimas įteikti Birštono gimnazijos chemijos mokytojai metodininkei Vidutei Berteškienei.

Pagerbti ir Birštono vaikų lopšelio-darželio „Vyturėlis“ bei Birštono lopšelio-darželio „Giliukas“, Birštono meno mokyklos mokytojai, apsilankyta Birštono sporto centre. Dėmesys parodytas ir buvusiems Birštono krašto mokytojams, dabar jau – senjorams. Buvusiems mokytojams skirti šilčiausi ir nuoširdžiausi sveikinimai. Drauge apžvelgta, kaip per daugelį metų pasikeitęs ir išgražėjęs Birštono kurortas, pasidžiaugta atsinaujinančiomis Birštono savivaldybės švietimo įstaigomis, aptarti buvusių mokinių pasiekimai mokslo srityje, brandos egzaminų rezultatai.

Skyriaus vedėja 




 Angelė Žiūraitienė                                                                                            
Vyr. specialistė                                                                                              Vida Gadliauskienė

Vyr. specialistė (vyr. kalbos tvarkytoja)                                                        Kristina Šalčiūtė

